stanford-oval/wikipedia huggingface dataset:
Tilt Ya Head Back

Tilt Ya Head Back (בעברית: להטות את הראש לאחור) הוא סינגל של הראפר נלי וזמרת הפופ כריסטינה אגילרה, ראה אור בשנת 2004 באלבום של נלי, Sweat. השיר נכתב בידי נלי, דוריאן מור, טגמולד ניוטון, קורטיס מאיפילד והופק על ידי דו מו ביטס. השיר מכיל סימפולים של השיר "Superfly" של הזמר קורטיס מאיפילד. הקליפ לשיר הופק על ידי ליטל X.
בתחילה, נלי וחברת התקליטים רצו כי ג'נט ג'קסון או בריטני ספירס ישירו את החלק הנשי של השיר. ג'קסון החליטה שיהיה עדיף בשבילה להישאר מחוץ לאור הזרקורים עקב הכישלון החרוץ של הקריירה שלה באותה תקופה [דרוש מקור], וחברת התקליטים של ספירס לא הסכימה לבקשה בטענה שהשיר לא מתאים לקהל המאזינים של ספירס [דרוש מקור]. לבסוף נבחרה כריסטינה אגילרה.
ההצלחה בעולם

בתחילה, השיר היה צפוי להיות להיט גדול בשביל נלי ואגילרה יחד, והיה מסוגנן במגוון טעמי המוזיקה פופ, שחור וקצבי. נלי וכריסטינה מיקדו את עיני התקשורת עם השקת הסינגל בביצוע השיר על במת טקס פרסי MTV אמריקה לשנת 2004 (זו הייתה הפעם הראשונה והיחידה שהשיר זכה לביצוע חי) [דרוש מקור]. מאוחר יותר, חברת התקליטים חשו חוסר ביטחון לגבי הסינגל והרגישו שאגילרה מאפילה את נלי בשיר, ולכן לא נתנו דחיפה ושום פרסום או ייחצון של השיר. הקליפ לשיר צולם עוד לפני שחברת התקליטים שינתה והחליפה את מיקוד הפרסום לסינגל אחר של נלי שהפיצו מהאלבום שקיבל את כל תשומת לבם, Over and Over, דואט עם טים מקגרו [דרוש מקור]. הסינגל הבא של נלי הגיע למידת פרסום גדולה שהאפילה על השקת הסינגל "Tilt Ya Head Back".
לאור המצב שנוצר, הסינגל הגיע סך הכול למקום ה 58 במצעד ההוט 100 בבילבורד שבארצות הברית, למרות זאת, הסינגל הצליח להגיע לחמשת המקומות הראשונים בבריטניה ואוסטרליה.
הערות שוליים

↑  נלי, דוריאן מור, טגמולד ניוטון, קורטיס מאיפילד
| כריסטינה אגילרה |
| --- | --- | --- |
דיסקוגרפיה • וידאוגרפיה • סיבובי הופעות • פרסים ומועמדויות • שירים
| אלבומי אולפן | Christina Aguilera • Mi Reflejo • My Kind of Christmas • Stripped • Back to Basics • Bionic • Lotus • Liberation • Aguilera |  |
| אלבומי אוסף | Just Be Free • Keeps Gettin' Better: A Decade of Hits |  |
| מיני-אלבומים | La Fuerza • La Tormenta • La Luz • The 25th Anniversary of Christina Aguilera |  |
| פסקולים | Burlesque |  |
| אלבומי וידאו | Genie Gets Her Wish • My Reflection • Stripped Live in the U.K. • Back to Basics: Live and Down Under |  |
| סיבובי הופעות | Christina Aguilera in Concert • Justified and Stripped Tour • The Stripped Tour • Back to Basics Tour • Liberation Tour • The Xperience • The X Tour |  |
| ערכים קשורים | Christina Aguilera doll |  |
| כריסטינה אגילרה – שירים |
| --- | --- | --- |
| Christina Aguilera | "Genie in a Bottle" • "What a Girl Wants" • "I Turn to You" • "Come on Over Baby (All I Want Is You)" • "Reflection" |  |
| Mi Reflejo | "Ven Conmigo (Solamente Tú)" • "Pero Me Acuerdo de Ti" • "Falsas Esperanzas" |  |
| My Kind of Christmas | "Christmas Time" • "Have Yourself a Merry Little Christmas" |  |
| Stripped | "Dirrty" • "Beautiful" • "Fighter" • "Can't Hold Us Down" • "The Voice Within" |  |
| Back to Basics | "Ain't No Other Man" • "Hurt" • "Candyman" • "Oh Mother" • "Slow Down Baby" |  |
| Keeps Gettin' Better | "Keeps Gettin' Better" • "Genie 2.0" • "You Are What You Are (Beautiful)" |  |
| Bionic | "Not Myself Tonight" • "Woohoo" • "You Lost Me" • "I Hate Boys" |  |
| Burlesque | "Express" • "Show Me How You Burlesque" |  |
| Lotus | "Your Body" • "Just a Fool" |  |
| Liberation | "Fall in Line" • "Like I Do" • "Accelerate" • "Twice" |  |
| La Fuerza | "Pa' Mis Muchachas" • "Somos Nada" • "Santo" |  |
| שיתופי פעולה | "Lady Marmalade" • "Nobody Wants to Be Lonely" • "What's Going On" • "El Ultimo Adios (The Last Goodbye)" • "Car Wash" • "Tilt Ya Head Back" • "Somos Novios (It's Impossible)" • "Tell Me" • "Moves like Jagger" • "Feel This Moment" • "Hoy Tengo Ganas de Ti" • "Say Something" • "Do What U Want" • "Fall on Me" |  |
| שירים אחרים | "We Remain" • "Shotgun" • "Change" • "Telepathy" • "Haunted Heart" • "Loyal Brave True" |  |
Surf Nicaragua

Surf Nicaragua (מאנגלית: לגלוש בניקרגואה) הוא מיני אלבום של להקת הת'ראש מטאל האמריקאית סייקרד רייך. האלבום יצא לאור באוקטובר בשנת 1988. האלבום מכיל גרסת כיסוי לשיר "War Pigs" של להקת Black Sabbath.

להקת ההבי מטאל סולפליי ביצעה גרסת כיסוי לשיר One Nation באלבום 3.
רשימת שירים

כל השירים נכתבו והולחנו על ידי פיל רינד, למעט כאשר מצוין אחרת.
| מס' | שם | כותב(ים) | משך |
| --- | --- | --- | --- |
| 1. | Surf Nicaragua  |   | 4:39 |
| 2. | One Nation  | פיל רינד, ויילי ארנט | 3:24 |
| 3. | War Pigs  | בלאק סבאת' | 6:07 |
| 4. | Draining You Of Life  |   | 3:18 |
| משך כולל: | משך כולל: | משך כולל: | 17:28 |
מבצעים

סאקרד רייך
פיל רינד - שירה, גיטרה בס
ויילי ארנט - גיטרה
ג'ייסון רייני - גיטרה
גרג הול - תופים
Ärgre dich, o Seele, nicht, רי"ב 186

נס הלחם והדגים. ג'ובאני לנפרנקו, תחילת המאה ה-17
Ärgre dich, o Seele, nicht (בעברית: אל נא תיעצבי, הו נשמה), רי"ב 186, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון השביעי שלאחר חג השילוש הקדוש, ב-11 ביולי 1723.
רקע

באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.
בפברואר 1723 נבחן באך עם עוד כמה מועמדים לתפקיד מנצח המקהלה ואחראי על המוזיקה בכנסיות המרכזיות בלייפציג. הוא התקבל לתפקיד והחל את עבודתו בחודש מאי באותה שנה. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות, כמו הנוכחית.
קנטטה זו הייתה השישית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167 ורי"ב 147. היא מתבססת על גרסה קדומה יותר שהלחין ב-1716 בוויימאר, הממוספרת 186א והמוזיקה שלה אבדה. מאז החל למלא את התפקיד בלייפציג הלחין באך קנטטות ארוכות מבעבר. השתיים הראשונות שביצע שם, החמישית והנוכחית, כוללות לפחות עשרה קטעים שמחולקים לשני חלקים המבוצעים בנפרד, לפני תפילת המיסה ואחריה. לעומתן, השלישית והרביעית קצרות יותר וכוללות 5 או 6 קטעים, כנראה כתוצאה מעומס של עבודה. לאחר קנטטה זו לא חיבר באך שוב קנטטה ארוכה במשך שישה חודשים, ובשנתיים שלאחר מכן חיבר רק עוד קנטטה ארוכה נוספת. הוא ביצע שוב את הקנטטה בין 1746 ל-1749.
ב-1891 הוציאה לאור חברת באך את הקנטטה לראשונה, בכרך 37 של פרסומיה.
מילים ומוזיקה

סדר הקריאה לאותו יום כולל פסוקים מהאיגרת אל הרומאים ומהבשורה על-פי מרקוס המתארים את נס הלחם והדגים. בדומה לתהליך יצירת רי"ב 147, באך השתמש בלברית שכתב סלומו פרנק (Salomo Franck) בוויימאר והוסיף ארבעה רצ'יטטיבים בין האריות ובכך יצר את המבנה בדומה לרבות מהקנטטות שלו, של אריה ורצ'יטטיב לסירוגין. כמו כן שינה מעט את טקסט האריות והחליף את כורל הסיום. בעזרת התוספות גדלה הקנטטה דיה כדי שיוכל לחלק אותה לשני חלקים. לא ידוע מיהו מחבר הלברית של הרצ'יטטיבים, ואילו הכורלים הם פרי עטו של פאול ספרטוס (Paul Speratus). קנטטה 186א נועדה לביצוע בתקופת הציפייה שלפני חג המולד. הרצ'יטטיבים שנוספו נועדו להתאים לקטע הקריאה על נס הלחם והדגים. כמו כן, בלייפציג הייתה נהוגה תענית בתקופת הציפייה ובמהלכה לא נוגנה מוזיקה, ולכן לא יכול באך להשתמש בקנטטה המקורית למועד שנועדה לו.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, שני אבובים, אבוב טנור (Taille), בסון, שני כינורות, ויולה ובאסו קונטינואו. לקנטטה 11 קטעים בשני חלקים:
הקלטות

היצירה הוקלטה במלואה 11 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1989), טון קופמן (ב-1997), מסאקי סוזוקי (ב-1999) וג'ון אליוט גרדינר (ב-2000).
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  The Cantatas of J. S. Bach: With Their Librettos in German-English Parallel Text, Alfred Dürr, Richard D. P. Jones, עמוד 443
↑  קנטטה 186א באתר קנטטות באך
↑  Mincham, Julian, bwv 167
↑  Mincham, Julian, bwv 186
↑  באתר BACH
↑  רשימת פרסומי באך באתר IMSLP
↑  מרקוס ח, 1-8
↑  על הקנטטה, עמוד 5
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007576988105171  BnF: cb139234878 (data)  GND: 300252226  LCCN: n88045274  MusicBrainz work: 7b47b958-44a8-4f67-b86d-fc1ad2b8fede  VIAF: 180285878   WorldCat (עם VIAF): 180285878
The Standards

The Standards (בעברית: הסטנדרטים) הוא אלבום האולפן השלושה עשר של הזמרת-יוצרת הקובנית-אמריקאית גלוריה אסטפן. כמו כן, הוא אלבום האולפן הראשון שהוציאה מאז האלבום Miss Little Havana, שיצא בשנת 2011. האלבום יצא לאור ב-10 בספטמבר 2013, על ידי חברות התקליטים סוני מאסטרוורקס וקרסנט מון רקורדס.
באלבום יש מבחר שירים הלוקחים מספר השירים האמריקאי הגדול. הוא היה מועמד לפרס גראמי בקטגוריית "אלבום הפופ הווקאלי העממי הטוב ביותר", במהלך טקס פרסי גראמי ה-56.
רקע

בשנת 1994, הוציאה אסטפן את אלבום גרסאות הכיסוי המצליח Hold Me, Thrill Me, Kiss Me, מתוכו יצאו להיטים כמו "Turn the Beat Around" ו-"Everlasting Love", שזכו להצלחה בינלאומית. במסגרת אותו האלבום, הקליטה מחדש שירים שאהבה. השירים באלבום היו מסוגת הדאנס והפופ. עם זאת, בשנה שלפני כן, הקליטה ביחד עם פרנק סינטרה את השיר "Come Rain or Come Shine", שהיה שונה מהסוגות שאפיינו את שיריה.
אסטפן עצמה אמרה כי היא גדלה והאזינה לשירים של סינטרה, ג'וני מתיס, הנרי מנסיני וסוגות מוזיקליות שונות, כולל מוזיקה לטינית מסורתית. בעקבות כך, גמלה החלטה בליבה להקליט מחדש שירים לטיניים מסורתיים הלקוחים מספר השירים האמריקאי הגדול. אסטפן ציינה כי השיר "El Día Que Me Quieras", של קרלוס גרדל הוא השיר האהוב עליה ביותר ובעקבות כך, הקליטה אותו מחדש במסגרת האלבום. כמו כן, היא ביצעה את השיר כבר בשנת 2009, במהלך סיבוב ההופעות העולמי שלה "90 Millas World Tour".
הקלטה

במהלך הקלטות האלבום, הקליטה אסטפן מחדש 50 שירים שונים לבחירתה, מתוכם 16 נבחרו להיכלל בגרסתו הסופית של האלבום, תוך ששלי ברג מבית הספר למוזיקה של פרוסט, של אוניברסיטת מיאמי הייתה מעורבת בהחלטת בחירתם. ברג עבדה בעבר עם ידוענים כמו פאטי אוסטין, אליוט סמית' וארטורו סנדובל.
את השירים באלבום הקליטה אסטפן ביחד עם אמנים שמזוהים עם הז'אנר של כל אחד מהשירים, תוך שבמהלך כל אחד מהם נכחה מקהלה שביצעה קולות רקע שהותאמו לסוגה הייחודית של כל אחד מהם. בין האמנים שהשתתפו בהקלטות השירים ניתן למנות את: לאורה פאוזיני, ג'ושוע בל ודייב קוז.
אסטפן ניסתה להציב סטנדרט באמצעות האלבום בכך שניסתה לגרום לשירים הישנים שהקליטה להישמע כמו חדשים. בשיר "They Can't Take That Away From Me" למשל, היה ניסיון ליצור "תחושה אפרו-קובנית שפוגשת את הואלס". את השיר הידוע "Eu Sei Que Vou Te Amar" של אנטוניו קרלוס ז'ובים, תרגמה לשפה האנגלית, תוך ששינתה את שמו ל-"It's You I'll Always Love". בנוסף לכך, היא הייתה מעורבת בתהליך היצירה המחודש של השיר. במהלך האלבום, שרה בכמה שפות כמו אנגלית, ספרדית, איטלקית וצרפתית. השיר שהקליטה ביחד עם לאורה פאוזיני היה בהשראת מייקל ג'קסון ונטלי קול.
קידום

אסטפן החלה לקדם את האלבום בכך שהיא הכריזה על הופעה מיוחדת שהתקיימה באלברט הול, בה היו מקומות מוגבלים. במהלך ההופעה, ביצעה חלק מלהיטיה הידועים ביותר, בצורה ייחודית שנוצרה עבור אותה ההופעה בלבד. אופרה וינפרי השתתפה בקידום האלבום גם כן, בכך שקיימה עם אסטפן ראיון על הפרויקט העתידי שלה (אז, האלבום) תוך שסופר על הרקע שלו ועל סוגו. שבוע לאחר הראיון, נודע כי אסטפן תיקח חלק בפסטיבל פרוסט UM של מיאמי וזאת על מנת לעזור בקידום האלבום גם כן.
היא הופיעה ב-CBS לאחר יציאת האלבום בארצות הברית וביצעה את השיר "Good Morning Heartache", מול המחבר המקורי שלו, ארווין דרייק. אסטפן קיימה גם מיני סיבוב הופעות בדרום אמריקה והשתתפה בכמה תוכניות אירוח כמו "Eu Sei Que Vou Te Amar", שם היא ביצעה את "El Día Que Me Quieras" על מנת לעזור בקידום האלבום. לאחר מכן, היא נסעה לבואנוס איירס כדי לבצע את "El Día Que Me Quieras" ו-"Mi Tierra" בתוכנית האירוח של סוזנה חימנז. במהלך התוכנית, היא חשפה כי השיר היה שיר החתונה שלה. בנוסף, היא הופיעה על השער של מגזין AARP שהופץ באוגוסט 2013.
יום לפני יציאת האלבום בארצות הברית, אסטפן הופיעה בשלל תוכניות אירוח שונות, על מנת לעורר הד תקשורתי כלפי האלבום והסינגלים שיצאו מתוכו.
קידום > סינגלים

ב-8 ביולי 2013 הוכרז דרך Amazon.com, כי הסינגל המוביל מהאלבום יהיה "How Long Has This Been Going On?" והוא היה זמין לרכישה ולהאזנה ב-9 ביולי 2013, בפורמט של הורדה דיגיטלית. באותו התאריך, אפשרה אסטפן לרכוש את האלבום ברכישה מוקדמת דרך חנות האייטונס והחנות של אמזון.
הצלחה מסחרית וביקורת

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
מיאמי הראלד: מעורבת
The Plain Dealer: A
QNews: מעורבת
entertainmentfocus.com: 
ההזמנות המוקדמות של האלבום היו גבוהות מאוד, מה שמיקם אותו בראש מצעד האלבומים הנמכרים ביותר של אמזון, תוך שהפך לאלבום המצופה ביותר בשבוע היציאה שלו. בצאתו, הצליח האלבום להיות בפסגות מצעדי האלבומים הנרכשים ביותר באמזון בז'אנרים השונים, כמו פופ וכולי.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |
| --- | --- | --- |
|  ארצות הברית | בילבורד 200 | 20 |
|  הולנד | מצעד 100 האלבומים ההולנדיים | 72 |
|  הממלכה המאוחדת | מצעד האלבומים הבריטי | 66 |
|  ונצואלה | רקורד ריפורט | 39 |
|  ספרד | PROMUSICAE | 13 |
היסטוריית יציאות לאור

| מדינה | תאריך יציאה | פורמט | מקור |
| --- | --- | --- | --- |
| ארצות הברית | 10 בספטמבר 2013 | תקליטור • הורדה דיגיטלית |  |
| אירופה | 13 בספטמבר 2013 | תקליטור • הורדה דיגיטלית |  |
| אירופה | 30 בספטמבר 2013 | תקליט |  |
| בריטניה | 14 בספטמבר 2013 | תקליטור • הורדה דיגיטלית |  |
| ספרד | 22 באוקטובר 2013 | תקליטור (מהדורה מיוחדת) |  |
אדוארד אוונס-פריצ'רד

| --- | --- |

 לידה:  21 בספטמבר 1902 קרובורו, הממלכה המאוחדת של בריטניה הגדולה ואירלנד 
 פטירה:  11 בספטמבר 1973 (בגיל 70) אוקספורד, הממלכה המאוחדת 
 ענף מדעי:  אנתרופולוגיה תרבותית 
 מקום לימודים:  אקסטר קולג'  בית הספר לכלכלה של לונדון  אוניברסיטת אוקספורד 
 מוסדות:  בית הספר לכלכלה של לונדון (1930)  אוניברסיטת אוקספורד (1946–1970)  אוניברסיטת קהיר  אוניברסיטת קיימברידג' 
 תלמידי דוקטורט:  מרי דאגלס, טלאל אסד, מייק סינגלטון 
 פרסים והוקרה:  Rivers Memorial Medal (1937)  Knight Bachelor  עמית האקדמיה הבריטית 
 צאצאים:  Ambrose Evans-Pritchard 
 
אדוארד אוונס-פריצ'רד
סר אדוארד אוואן-אוונס-פריצ'רד  (באנגלית: Edward Evan (E. E.) Evans-Pritchard;‏ 21 בספטמבר 1902 – 11 בספטמבר 1973) היה אנתרופולוג בריטי שתרם רבות לפיתוח האנתרופולוגיה החברתית בארץ זו. הוא היה פרופסור לאנתרופולוגיה חברתית באוניברסיטת אוקספורד בשנים 1946–1970.
חיים ועבודת שדה

אוונס-פריצ'רד נולד בקרובורו, מזרח ססקס, אנגליה, הוא התחנך בקולג' וינצ'סטר ולמד היסטוריה בקולג' אקסטר, אוקספורד, שם הוא הושפע מ-R. R. Marett, ולמד לימודים מתקדמים בבית הספר לכלכלה של לונדון. שם הוא הושפע מברוניסלב מלינובסקי ובמיוחד צ'ארלס גבריאל זליגמן, מייסד האתנוגרפיה של סודאן. הוא התחיל את עבודת השדה שלו ב-1926 כששהה אצל האזנדה, עם היושב בנילוס העילי, והביקור הניב עבודת דוקטור (ב-1927) וגם את ספרו הקלאסי "מכשפות, אורקלים וכישוף בקרב האזנדה" ב-1937. הוא המשיך להורות בבית הספר לכלכלה של לונדון ולחקור את האזנדה וארץ הבונגו

עד לשנת 1930, כאשר הוא התחיל פרויקט מחקר חדש בקרב הנוארים.
עבודה זו באה בד בבד עם מינויו לאוניברסיטת קהיר ב-1932, שם הוא נתן סדרת הרצאות על דת, שהושפעו מזליגמן. אחרי שובו לאוקספורד, הוא המשיך את מחקרו אצל הנוארים. בתקופה זו הוא פגש לראשונה את Meyer Fortes ואת אלפרד רדקליף-בראון. אוונס-פריצ'רד החל לפתח את רעיונותיו של רדקליף-בראון על הפונקציונליזם-סטרוקטורלי. מחקר זה הניב טרילוגיה של עבודות על הנואר ולכרך שהוא היה שותף בעריכתו ושמו African Political Systems והפך לקלאסיקה של האנתרופולוגיה החברתית הבריטית. ספרו של אוונס-פריצ'רד "מכשפות, אורקלים וכישוף בקרב האזנדה" הוא התרומה האנתרופולוגית העיקרית הראשונה לסוציולוגיה של הידע שביטאה את השקפתו הנייטרלית – יש יאמרו "יחסית" – על ה"יושרה" של אמונותיהם של הזנדה בנוגע לסיבתיות. עבודתו הניסיונית של אוונס-פריצ'רד בנושא זה הפכה לידועה ביותר בפילוסופיה של המדע והוויכוח על ה"רציונליות" שהתרחש בשנות השישים והשבעים, בו היה מעורב תומאס קון ובמיוחד פול פייראבנד.
במהלך מלחמת העולם השנייה שירת אוונס-פריצ'רד באתיופיה, לוב, סודאן וסוריה. בסודאן הוא גייס כוחות לא-סדירים מקרב האנוקים שהטרידו את האיטלקים ועסקו במלחמת גרילה. ב-1942 הוא הוצב במנהל הצבאי הבריטי של קירנאיקה בצפון אפריקה, ועל בסיס ניסיונו שם הוא כתב את ספרו The Sanusi of Cyrenaica. הוא תיעד את ההתנגדות המקומית לכיבוש האיטלקי ונעשה אחד מהמחברים היחידים בשפה האנגלית שכתב על הטאריקה. בסמוך לסיום המלחמה, בשנת 1944, הוא המיר את דתו לקתוליות.
אחרי תקופה קצרה שלימד בקיימברידג', התמנה אוונס-פריצ'רד לפרופסור לאנתרופולוגיה באוניברסיטת אוקספורד ולעמית באול סולס קולג'. אחד הסטודנטים הבולטים שלו היה טלאל אסד, שכיום מלמד באוניברסיטת העיר ניו יורק. ספרה הקלאסי של מרי דאגלס "טוהר וסכנה" על זיהומים וחוסר ודאות - מה שמכונה לעיתים "סיכון" – הושפע מאוד מהשקפתו של אוונס-פריצ'רד על האופן בו האשמות, תחושת אשמה, ואחריות מתפשטים למרות תפישות תרבותיות מפורשות של אסון ונזק.
תאוריות מאוחרות

עבודתו המאוחרת של אוונס-פריצ'רד הייתה יותר תאורטית. על סמך ניסיונו האנתרופולוגי כתב אוונס-פריצ'רד על טבע האנתרופולוגיה ואופני יישומה המעשי. ב-1950 הוא כפר בדעה הרווחת שאנתרופולוגיה היא ענף ממדעי הטבע, ובמקום זאת טען שצריך לראות בה חלק ממדעי הרוח, במיוחד היסטוריה. הוא טען שהסוגיה המרכזית שעומדת בפני האנתרופולוגים היא תרגום – מציאת הדרך לתרגם את מחשבות האדם לעולם של תרבות אחרת וכך להצליח להבין אותה, ואחרי כן לתרגם את ההבנה הזו בחזרה כך שניתן יהיה להסביר אותה לנחקרים.
ב-1965 הוא פרסם עבודה משפיעה מאוד "תורות של דת פרימיטיבית", תוך שהוא שולל את התאוריות הקיימות של מה שבאותה עת כונה פרקטיקות של דת "פרימיטיבית". הוא טען שבהמשך למה שהתווה בעבודתו התאורטית בשנות החמישים, הוא טען שהאנתרופולוגים מצליחים רק לעיתים רחוקות להיכנס לתודעותיהם של בני האדם שהם חוקרים, ושלכן הם משייכים להם מוטיבציות שקרובות יותר לעצמם ולתרבות שלהם, ולא לזו אותה הם חוקרים. הוא גם דן בגישות של מאמינים ולא מאמינים למחקר הדת. לדעתו לא מאמינים נוטים יותר להעלות תאוריות ביולוגיות, סוציולוגיות או פסיכולוגיות על מנת להסביר את הדת כאשליה, בעוד שמאמינים נוטים יותר להעלות תאוריות שמסבירות את הדת כשיטה של המשגה והתייחסות למציאות.
משפחתו

היו לו ולאשתו לומה חמישה ילדים. בנו הצעיר, אמברוז אוונס-פריצ'רד, הוא עיתונאי חוקר בדיילי טלגרף הלונדוני ומחברו של הספר "חייו הסודיים של ביל קלינטון". בתו הצעירה, ד"ר דידרה אוונס-פריצ'רד, היא מומחית לפולקלור של המזרח התיכון וזוכת מלגת פולברייט. בתו הצעירה, שינין אוונס-פריצ'אר, היא אשת עסקים מצליחה. יש לו גם תאומים: ניקי אוונס-פריצ'רד, שעובד במחשבים וג'ון אוונס-פריצ'רד, מורה לכלכלה ומחברם של מספר ספרים.
ביבליוגרפיה חלקית

ספרו שתורגם לעברית
אוונס-פריצ'רד, אדווארד א', 1998, תורות של דת פרימיטיבית, ירושלים: מוסד ביאליק, תרגום: עמנואלה ברש רובינשטיין.
ספריו בלועזית
1937 Witchcraft, Oracles and Magic Among the Azande. Oxford University Press. 1976 abridged edition: ISBN 0-19-874029-8
1940a The Nuer: A Description of the Modes of Livelihood and Political Institutions of a Nilotic People. Oxford: Clarendon Press.
1940b "The Nuer of the Southern Sudan". in African Political Systems. M. Fortes and E.E. Evans-Prtitchard, eds., London: Oxford University Press., p. 272-296.
1949 The Sanusi of Cyrenaica. London: Oxford: Oxford University Press.
1951a Kinship and Marriage Among the Nuer. Oxford: Clarendon Press.
1951b "Kinship and Local Community among the Nuer". in African Systems of Kinship and Marriage. A.R. Radcliffe-Brown and D.Forde, eds., London: Oxford University Press. p. 360-391.
1956 Nuer Religion. Oxford: Clarendon Press.
1962 Social Anthropology and Other Essays. New York: The Free Press. BBC Third Programme Lectures, 1950.
1965 Theories of Primitive Religion. Oxford University Press. ISBN 0-19-823131-8
1967 The Zande Trickster. Oxford: Clarendon Press.
הערות שוליים

↑  Bongo rain-shrine and grave
1981 "Edward Evans-Pritchard" Mary Douglas. Kingsport: Penguin Books.
| --- | --- |
בקרת זהויות :  NLI: 987007260949305171  PLWABN: 9810656214405606  BNE: XX1646566  BnF: cb11902022n (data)  CANTIC: a1008163x  CiNii: DA00348893  GND: 119090554  ICCU: RAVV012869  ISNI: 0000 0001 0898 3409  KulturNav: 575e63e9-0de8-43b8-81e6-07f47e22f7e8  LCCN: n79077275  LNB: 000051077  NDL: 00439074  NKC: ola2002161289  NLG: 66885  NLK: KAC199608351  NTA: 068375107  RKD: 405741  SELIBR: 185735  SNAC: w62z15t9  SUDOC: 026854996  TDVİA: evans-pritchard-edward-evan  Trove: 818174  VcBA: 495/305150  VIAF: 49225202   WorldCat (עם VIAF): 49225202
Superstar TV

|  פרטי הערוץ |
| --- | --- |
 מדינה:  סרביה סרביה
 קטגוריה:  סדרות טלוויזיה וסרטים
 סוג:  בידור
 תאריך השקה:  15 בנובמבר 2018
 בעלות:  טלקום סרביה  Star TV
 שפה:  סרבית
 משרד ראשי:  בלגרד
 אזור קליטה:  סרביה סרביה
 פורמט תמונה:  1080i‏, HDTV
 www.superstartv.rs
 
Superstar TV (בסרבית: Суперстар ТВ) הוא ערוץ טלוויזיה סרבי בבעלות חברת Telekom Srbija. הערוץ הושק ב-15 בנובמבר 2018 ומרכז השידור ממוקם במילוטינה מילנקוביץ 9, בלגרד.
היסטוריה

בסוף 2018, חברת טלקום סרביה הכריזה על השקת ערוץ כבלים שיציג סדרות טלוויזיה וסרטים, הפקות מקומיות וזרות. רשת Superstar TV הפכה לשלוחה של רשת של ערוץ Star TV והערוץ זמין רק דרך חטיבות Telekom Srbija, כמו MTS ו"סופרנובה" והערוץ מתמקד בהפקת סרטים וסדרות מקוריות.
סדרות הטלוויזיה נעשות בהפקה משותפת עם חברת הרדיו והטלוויזיה של סרביה, RTV Pink ורשת TV Prva. כמעט כל הסדרות המקוריות שודרו בערוצים הארציים במדינה. Superstar TV מציג בלוח השידורים בעיקר סרטים זרים ומקומיים וסדרות טלוויזיה. חברת טלקום סרביה, בשיתוף חברות הפקה, הפיקה מספר רב של סדרות המשודרות בערוץ. בתחום הקולנוע, החלק הגדול ביותר בתוכנית מורכב בעיקר מסרטים אמריקאיים. הרשת שידרה כמה משוברי הקופות המפורסמים ביותר, כולל סרטים של האחים וורנר כמו שרלוק הולמס, סרטי הארי פוטר וסקס והעיר הגדולה, בין השאר.
ראו גם

עובד מדינה (סדרת טלוויזיה)
הערות שוליים

↑  "SUPERSTAR TV ekskluzivno". mts - Tvoj svet. אורכב מ-המקור ב-2019-04-19. נבדק ב-2019-04-19.
↑  SUPERSTAR TV - ekskluzivno na mts TV-u! Приступљено 22. 9. 2019.
אדוויג, מלך אנגליה

אדוויג, מוכר גם כאדווי או בכינוי "הנאה", (‏Eadwig, ‏941 או 940 – 1 באוקטובר 959) היה מלך אנגליה משנת 955 ועד מותו ארבע שנים מאוחר יותר.
היה בנו הבכור של המלך אדמונד הראשון, ירש את כתר המלוכה מדודו אדרד. תקופת שלטונו הקצרה, התאפיינה בקונפליקטים מתמשכים עם בני משפחתו, אנשי האצולה, ובמיוחד עם הכנסייה בהנהגתו של דאנסטן והארכיבישוף אודו.
אדוויג ידוע בנדיבותו הבלתי מצויה, בהענקת אדמות. תופעה שלא הייתה מצויה כלל בקרב שליטי אירופה עד המאה ה-12.
מטבע של אדוויג
אדוויג מת והוא בן 19, בנסיבות לא ידועות. את כסאו ירש אחיו אדגר, שאיחד את הממלכה מחדש.
הערות שוליים

↑  http://www.anglo-saxons.net/hwaet/?do=get&type=person&id=Eadwig
| מלכי אנגליה |
| --- | --- | --- |
| שושלות מלוכה | ממלכת מרסיה • בית וסקס • המלכים הנורמנים • בית פלנטג'נט • בית לנקסטר • בית יורק • בית טיודור • בית סטיוארט • בית הנובר • בית סקסה-קובורג-גותה • בית וינדזור |  |
| מלכים | אגברט • אתלוולף • אתלבאלד • אתלברט • אתלרד הראשון • אלפרד • אדוארד הראשון • אלפווארד • אתלסטאן • אדמונד הראשון • אדרד • אדוויג • אדגר • אדוארד השני • אתלרד השני • סוון (מדנמרק) • אתלרד השני • אדמונד השני • קנוט (מדנמרק) • הרולד הראשון (מדנמרק) • הארדיקאנוט (מדנמרק) • אדוארד השלישי • הרולד השני • אדגר אתלינג |  |
| --- | --- |
בקרת זהויות :  NLI: 987007393049105171  GND: 1018553002  ISNI: 0000 0000 2638 1324  LCCN: n82228557  NTA: 150639457  VIAF: 21041827   WorldCat (עם VIAF): 21041827 
ערך זה הוא קצרמרבנושא אנגלים. אתם מוזמנים לתרום לוויקיפדיה ו.
Tilt

Tilt (הטיה) הוא אלבום האולפן ה-12 של הזמר-יוצר סקוט ווקר.
האלבום

האלבום יצא בממלכה המאוחדת ב-8 במאי 1995, בלייבל "פונטנה" של פיליפס רקורדס. האלבום הוא הפרק הראשון של טרילוגיית אלבומים, הכוללת אותו, את המשכו "The Drift" ואת האלבום "Bish Bosch" שווקר הוציא ב-2012.
ווקר חיבר את מרבית שירי האלבום בין השנים 1991–1992, למעט השיר "Manhattan" שנכתב ב-1987 והשיר "Rosary" שהולחן ב-1993.
האלבום זכה לביקורות חיוביות ולהצלחה מסחרית ושווק גם בארצות הברית כעבור שנתיים מצאתו (1997).
האווירה באלבום היא במובהק מלנכולית, סוריאליסטית, מיסטית, דיסטופית ועשירה במסתורין. הטקסטים סתומים למראית עין, אך גדושים ברמיזות, הקשרים תרבותיים, פילוסופיים ופסיכולוגיים, משחקי מילים וצפנים. המוזיקה כוללת אלמנטים של אינדסטריאל ואוונגרד אירופי וכן מושפעת ממסורת ה"ליד". חלק מהשירים הם בהשתתפות התזמורת הסימפונית של לונדון. כל האלבום הוקלט בהופעה חיה באולפן, מבלי שנערכו תיקונים אחר כך.
רשימת הקטעים באלבום

| מס' | שם | משך |
| --- | --- | --- |
| 1. | Farmer in the City  | 6:38 |
| 2. | The Cockfighter  | 6:01 |
| 3. | ...Bouncer See Bouncer  | 8:50 |
| 4. | (´Manhattan (flȇrdelē  | 6:05 |
| 5. | Face on Breast  | 5:15 |
| 6. | Bolivia '95  | 7:44 |
| 7. | (Patriot (A single  | 8:28 |
| 8. | Tilt  | 5:13 |
| 9. | Rosary  | 2:41 |
מהאלבום יצאו ארבעה סינגלים, בגרסאות מקוצרות: השיר "(Patriot (A single" באורך 4:40, שיר הנושא "Tilt" באורך 4:38 והשירים "Farmer in the City" באורך 4:37 ו-"The Cockfighter" באורך של 4:07.